เรื่องร้องเรียน: บ้านทาวน์เฮ้า ซึ่งมีคนข้างบ้านย้ายมาอยู่ใหม่ได้ 2 ปี แล้วนำสุนัขมาเลี้ยง 5 ตัว ส่งเสียงเห่ารบกวนและส่งกลิ่นเหม็นทั้งมูลสุนัขและกลิ่นสาบสุนัข เนื่องจากเลี้ยงหน้าบ้านทั้งหมด ผมร้องเรียน 1555 ซึ่งประสานกับเขตจตุจักรมาปีกว่าแล้ว แต่เขตยังไม่สามารถแก้ไขจัดการปัญหาดังกล่าวได้ครับ
การดำเนินการของเจ้าหน้าที่: เจ้าหน้าที่ได้ติดตามตรวจสอบสถานที่ดังกล่าว ขณะตรวจสอบบริเวณหน้าอาคารพบว่าสุนัขเห่า แต่เมื่อไม่มีคนหน้าประตูบ้านสุนัขหยุดเห่า และกรณีกลิ่น เจ้าของสุนัขได้จัดทำกำแพงกั้นและไม่พบว่ามีกองอุจจาระและปัสสาวะกองที่พื้นบ้าน แต่ทั้งนี้ขณะยืนหน้าอาคารพบมีกลิ่นตัวสุนัขเปฌนกลิ่นสุนัขตามธรรมชาติของกลิ่นสุนัข และเมื่อไปยืนหน้าอาคารข้างเคียง ไม่ได้กลิ่นแล้ว
ความเห็นของผู้แจ้ง: เจ้าหน้าที่ได้แก้ไขปัญหาได้ พอใจในระดับนึงครับ กั้นกำแพงลดเสียงและกลิ่นลง แต่สุนัขก็ยังเห่าและมีกลิ่นอยู่ ซึ่งผู้เลี้ยงก็ยังคงกระทำผิดตาม พรบ.สาธารณสุข พ.ศ.2535 มาตรา 25 การเลี้ยงในที่หรือวิธีใดหรือมีจำนวนมากเกินสมควร จนเป็นเหตุให้เสื่อมหรืออาจเป็นอันตรายต่อสุขภาพได้
พื้นที่: แขวงลาดยาว เขตจตุจักร กรุงเทพมหานคร